ფილოლოგია
ფილოლოგია (ბერძ. philologia სიტყვასიტყვით — სიტყვის სიყვარული) — ჰუმანიტარულ დისციპლინათა ერთობლიობა, რომელიც სწავლობს კაცობრიობის სულიერ კულტურას ამა თუ იმ ხალხის ენისა და ლიტერატურის მეშვეობით. უპირატესად დაწერილი სიტყვის, წერილობითი ტექსტების განმარტებაზე, მათ ენობრივ და სტილისტურ ანალიზზე დაყრდნობით. თავის წიგნში ფილოლოგია: თანამედროვე ჰუმანიტარულობის დავიწყებული წარმომავლობა (2014), ჯეიმზ ტერნერი განსაზღვრავს ტერმინს უფრო ფართოდ, როგორც „ტექსტების, ენებისა და ენის ფენომენის მრავალმხრივი კვლევა“.